[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraMay 24, 20222 min read"}, {"text_idx": "#000006", "text": "*for English review, see language toggle switch*"}, {"text_idx": "#000009", "text": "Felix Schopp yw\u2019r bachgen sydd yn gyson mewn helynt yn yr ysgol, ac o hyd yn yr ystafell gosb. Mae Felix yn ei gweld hi\u2019n anodd i ganolbwyntio ac eistedd yn llonydd mewn gwersi. Ond, un diwrnod mae rhieni Felix yn mynd am wyliau bach dros y penwythnos ac mae\u2019n rhaid iddo fynd i aros efo\u2019i daid. Roedd ei daid yn drist iawn ers i Nain farw, a\u2019r unig beth roedd o\u2019n gwneud oedd chwarae gwyddbwyll. Wrth gwrs, doedd Felix ddim yn edrych ymlaen at y penwythnos, ond nid oedd yn gwybod pa mor wych oedd ei daid am chwarae gwyddbwyll. Mae\u2019n mynnu dysgu Felix i chwarae!"}, {"text_idx": "#000010", "text": "Mae neges glir, eglur a phwerus yn y nofel hwn, sef fod gan bawb eu cryfderau a\u2019u gwendidau, ac nid yw pawb yn rhagori ym mhopeth. Gan fod Felix gyda ADHD, mae o bob byth a beunydd mewn trafferth am ddiffyg gwaith a chanolbwyntio. Ond, mae tro hapus i\u2019r nofel, gan fod Felix wedi darganfod ei gryfder. Hefyd, mae elfen o hunan hyder a dyfalbarha\u0302d i\u2019r nofel."}, {"text_idx": "#000011", "text": "Yn fy marn i, yn anffodus dydy\u2019r nofel yma ddim at fy nant. Mae\u2019r llyfr hwn ychydig yn ddigynnwrf, gan nad oes llawer yn digwydd ynddo. Ond efallai mai dim ond fy marn i yw hynny, gan fy mod yn hoff iawn o nofelau cyffrous ac anturus."}, {"text_idx": "#000012", "text": "Felly, os ydych chi\u2019n chwilio am nofel llawn cyffro ac antur, ni fuaswn yn argymell eich bod yn ei brynu. Ond, eto mae\u2019r nofel hon yn un ddifyr a hamddenol, felly dydw i ddim eisiau rhoi cam argraff o\u2019r llyfr. Mae\u2019n addas ar gyfer plant a phobl ifanc blwyddyn 7-9, ac mae\u2019n hawdd a phleserus i\u2019w ddarllen."}, {"text_idx": "#000013", "text": "Mwy o adolygiadau a gwybodaeth am y llyfr ar wefan BookTrust:"}, {"text_idx": "#000014", "text": "ffuglenaddasiadADHDTeuluprofedigaethdirgeliechyd a llesiechyd meddwlDarllen yn WellcynhwysiadcyfeillgarwchNain a TaidNiwroamrywiaeth"}, {"text_idx": "#000017", "text": "Nid ydym yn gyfrifol am gynnwys gwefannau allanol."}, {"text_idx": "#000019", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000020", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]